星玄|雙子女王灝兒出埠搵商機 尋合作伙伴擬開海外分店
2024年04月24日 00:00
東網電視
更多新聞短片
今日係4月24日農曆三月十六,幸運星係雙子座,財運最強,多勞多得,對營商投資都有利。雙子座嘅王灝兒(JW)同朋友夾份開咗間飲品連鎖店,繼上年7月上環第一間舖開張之後,今年初再喺尖沙咀開分店,榮升老闆娘嘅佢仲好有信心,相信唔使幾耐就可以回本,下一步仲打算衝出香港,喺英國同亞洲其他地方度開分店。
事隔數月,JW果然投資有道,佢嘅飲品店生意好,喺音樂節入面擺攤2日就有5位數生意額,早前佢接受訪問表示,已經計劃緊擴充業務,喺馬來西亞,印尼、菲律賓、英國等地搵緊合作伙伴,開設海外分店。隨後JW繼續講話,覺得今年自己幾叻,擴闊視野之餘,亦成長咗好多,敢做出唔同嘗試,所以出埠嗰陣都會四周望吓,有咩商機可以帶返嚟香港。現正同家姐一家人到澳洲嘅JW,下個月將孖吳業坤、譚嘉儀到美國紐約演出音樂會,相信JW均會把握每個機會,努力尋找啱心水嘅合作伙伴。
至於今日肖狗嘅朋友桃花旺,講多幾句讚吓另一半,感情關係會更加穩固。肖狗嘅陳法拉近年勇闖荷里活,拍過多套荷里活電影,令佢喺影壇嘅地位再次升呢,上個月法拉仲突然喺社交網,宣布生咗個仔同大女湊成個好字,依家仲休養緊嘅法拉,除咗要照顧小朋友之外,都要記得多讚美另一半,感情先會更好。